CELEX: 52019DP0095
Language: sk
Date: 2019-12-18 00:00:00
Title: Rozhodnutie Európskeho parlamentu nevzniesť námietku voči návrhu nariadenia Komisie, ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodný účtovný štandard 39 a medzinárodné štandardy finančného výkazníctva 7 a 9 (D064618/01 – 2019/2912(RPS))

29.6.2021   
            
            
               SK
            
            
               Úradný vestník Európskej únie
            
            
               C 255/72
            
         
      P9_TA(2019)0095
      Nevznesenie námietky voči vykonávaciemu opatreniu: zmeny medzinárodného účtovného štandardu 39 a medzinárodných štandardov finančného výkazníctva 7 a 9
      Rozhodnutie Európskeho parlamentu nevzniesť námietku voči návrhu nariadenia Komisie, ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodný účtovný štandard 39 a medzinárodné štandardy finančného výkazníctva 7 a 9 (D064618/01 – 2019/2912(RPS))
      (2021/C 255/14)
      
         Európsky parlament,
      
      
                  —
               
               
                  so zreteľom na návrh nariadenia Komisie (D064618/01,
               
            
                  —
               
               
                  so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1), a najmä na jeho článok 3 ods. 1,
               
            
                  —
               
               
                  so zreteľom na list Komisie zo 7. novembra 2019, ktorým ho žiada, aby oznámil, že nevznesie námietku voči návrhu rozhodnutia,
               
            
                  —
               
               
                  so zreteľom na list Výboru pre hospodárske a menové veci predsedovi Konferencie predsedov výborov z 3. decembra 2019,
               
            
                  —
               
               
                  so zreteľom na článok 5a rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (2),
               
            
                  —
               
               
                  so zreteľom na článok 112 ods. 4 písm. d) a článok 111 ods. 6 rokovacieho poriadku,
               
            
                  —
               
               
                  so zreteľom na stanovisko Výboru pre hospodárske a menové veci,
               
            
                  A.
               
               
                  keďže Rada pre medzinárodné účtovné štandardy (ďalej len „IASB“) vydala 26. septembra 2019 zmeny medzinárodného štandardu finančného výkazníctva (ďalej len „IFRS“) 9 – Finančné nástroje a medzinárodného účtovného štandardu (IAS) 39 – Finančné nástroje; keďže cieľom týchto zmien je poskytnúť všeobecnú úľavu vzhľadom na nahradenie medzibankovej úrokovej sadzby (IBOR) v tzv. 1. fáze; keďže tieto zmeny jasne ukazujú spoločnostiam, ktoré vykazujú podľa IFRS, a ich audítorom, že nahradenie referenčných sadzieb na celom trhu v dôsledku regulačného zásahu zlepšenými (takmer) bezrizikovými úrokovými sadzbami nenaruší zaisťovacie vzťahy z dôvodu neistoty, ktorú môže takéto nahradenie priniesť; keďže tieto zmeny poskytujú právnu istotu v rámci finančného výkazníctva IFRS a IAS a zabraňujú zbytočnému zaťaženiu finančného systému; keďže Komisia naliehala na radu IASB, aby urýchlila vydanie týchto zmien, aby ich Únia mohla včas schváliť;
               
            
                  B.
               
               
                  keďže Európska poradná skupina pre finančné výkazníctvo (EFRAG) poskytla Komisii 16. októbra 2019 pozitívne stanovisko;
               
            
                  C.
               
               
                  keďže Komisia dospela k záveru, že výklad spĺňa technické kritériá na prijatie, vyžadované v článku 3 ods. 2 nariadenia (ES) č. 1606/2002, a tvrdí, že navrhované zmeny by zabránili prerušeniu zaisťovacích vzťahov v dôsledku neistoty súvisiacej s prechodom na IBOR, takže v účtovných závierkach podľa IFRS bude možné riadne znázorniť vplyv riadenia rizík a zabráni sa nenáležitej volatilite výsledku hospodárenia;
               
            
                  D.
               
               
                  keďže Výbor pre účtovné predpisy vydal 5. novembra 2019 kladné stanovisko k týmto zmenám;
               
            
                  E.
               
               
                  keďže rada IASB stanovila 1. január 2020 ako dátum nadobudnutia účinnosti týchto zmien IFRS 9 a IAS 39, pričom umožnila aj skorší dátum ich uplatňovania; keďže finančné inštitúcie, ktoré sú povinné dodržiavať zásady finančného výkazníctva IFRS a účtovné zásady IAS, nemôžu pre svoje účtovné závierky za rok 2019 použiť postup podľa navrhovaných zmien skôr, ako budú tieto zmeny schválené a uverejnené; keďže spoločnosti Únie by boli znevýhodnené v porovnaní s konkurentmi v iných jurisdikciách, ak by nemohli využiť úľavy, ktoré tieto zmeny poskytujú; keďže tieto zmeny by sa preto mali schváliť a uverejniť do konca decembra 2019, aby sa mohli začať uplatňovať na účtovné obdobia, ktoré sa začínajú 1. januára 2020, po tomto dátume alebo pred ním;
               
            
               
                  1.
               
               
                  oznamuje, že nevznesie námietku voči návrhu nariadenia Komisie;
               
            
               
                  2.
               
               
                  poveruje svojho predsedu, aby postúpil toto rozhodnutie Komisii a pre informáciu Rade.
               
            
         (1)  Ú. v. EÚ L 243, 11.9.2002, s. 1.
      
         (2)  Ú. v. ES L 184, 17.7.1999, s. 23.